Ŋutinya 50: Nyɔnu Kalẽtɔ Eve
NE ISRAEL-VIWO ɖo fukpekpe me la, wodoa ɣli yɔa Yehowa. Yehowa ɖoa eŋu na wo, eye wònaa kplɔla sesẽwo be woakpe ɖe wo ŋu. Biblia yɔ kplɔla siawo be ʋɔnudrɔ̃lawo. Yosuae nye ʋɔnudrɔ̃la gbãtɔ, eye ʋɔnudrɔ̃la siwo kplɔe ɖo la dometɔ aɖewoe nye Otniel, Ehud kple Samgar. Gake amesiwo kpe ɖe Israel ŋu la dometɔ eve nye nyɔnuwo; wo ŋkɔe nye Debora kple Yael.
Debora nye nyɔnu nyagblɔɖila. Yehowa gblɔa nusi ava dzɔ la nɛ, eye wògblɔa nusi Yehowa gblɔ la na dukɔa. Debora nye ʋɔnudrɔ̃la hã. Enɔa anyi ɖe deti aɖe te le todua me, eye amewo vaa egbɔ hena kpekpeɖeŋu le wofe kuxiwo me.
Ɣeyiɣi sia me la, Yabin nye Kanaan-fia. Aʋatasiaɖam 900 le esi. Efe aʋawɔlawo sesẽ ale gbegbe be wozi Israel-vi geɖe dzi wova zu kluviwo na Yabin. Fia Yabin fe aʋakplɔlagã enye Sisera.
Gbeɖeka Debora dɔ ame woɖayɔ Ʋɔnudrɔ̃la Barak vɛ, eye wògblɔ nɛ bena: ‘Yehowa gblɔ be: “Ðe ŋutsu 10,000, nàkplɔ wo ayi Tabo-to dzi. Makplɔ Sisera vɛ na wò le afima. Eye mana nàɖu eya kple efe aʋawɔlawo dzi.”’
Barak gblɔ na Debora be: ‘Ne àyi kplim la, ke mayi.’ Debora kplɔe ɖo, gake egblɔ na Barak bena: ‘Ne èɖu dzi la, kafukafu manye tɔwò o, elabena Yehowa atsɔ Sisera ade nyɔnu aɖe si me.’ Alea wòva dzɔe.
Barak ɖi tso Tabo-toa dzi be yeado go Sisera fe aʋawɔlawo. Tete Yehowa na tsiɖɔɖɔ va eye futɔ, siwo nye aʋawɔlawo la no tsi ku. Gake Sisera ɖi le efe tasiaɖam me hesi dzo.
Ɣeyiɣi ʋɛ aɖe megbe la, Sisera va Yael fe agbadɔ gbɔ. Eyɔe be nege ɖe eme, eye wòna notsie wòno. Esia na be alɔ̃ tsɔe, eye kasia edɔ alɔ̃ yi eme ʋĩ. Tete Yael tsɔ tsyoti, si wòkpa tsũe la hefo ɖe ŋutsu vɔ̃ɖi sia fe tame. Emegbe esi Barak va la, etsɔ Sisera kuku la fiae! Eyata èkpɔ be nusi Debora gblɔ la va eme nyatefe.
Mlɔeba la, wowu Yabin hã, eye Israel-viwo gakpɔ tomefafa vi aɖe.
Ʋɔnudrɔ̃lawo 2:14-22; 4:1-24; 5:1-31.
Nyabiabiawo
- Amekawoe nye ʋɔnudrɔ̃lawo, eye wo dometɔ aɖewo ŋkɔ ɖe?
- Mɔnukpɔkpɔ tɔxɛ kae su Debora si, eye nukae esia wɔwɔ bia?
- Esime Fia Yabin kple efe aʋafia Sisera do ŋɔdzi na Israel la, Yehowa fe gbedasi kae Debora gblɔ na Ʋɔnudrɔ̃la Barak, eye amekae wògblɔ be eyae axɔ kafukafua?
- Aleke Yael ɖee fia be yenye nyɔnu kalẽtɔ?
- Nukae dzɔ le Fia Yabin fe ku megbe?
Nyabiabia bubuwo
- Xlẽ Ʋɔnudrɔ̃lawo 2:14-22.
Aleke Israel-viwo he Yehowa fe dziku va woa ŋutɔwo ɖokui dzii, eye nukae míate ŋu asrɔ̃ tso nusia me? (Ʋɔn. 2:20; Lod. 3:1, 2; Xez. 18:21-23)
- Xlẽ Ʋɔnudrɔ̃lawo 4:1-24.
Xɔse kple dzidefo kae nyɔnu Kristotɔwo ate ŋu asrɔ̃ tso Debora kple Yael fe kpɔɖeŋua me egbea? (Ʋɔn. 4:4, 8, 9, 14, 21, 22; Lod. 31:30; Kor. I, 16:13)
- Xlẽ Ʋɔnudrɔ̃lawo 5:1-31.
Aleke míate ŋu atsɔ aʋadziɖuha si Barak kple Debora dzi la asɔ kple Harmagedon-ʋa si gbɔna ŋuti gbedodoɖa aɖee? (Ʋɔn. 5:3, 31; Kron. I, 16:8-10; Nyaɖ. 7:9, 10; 16:16; 19:19-21)
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn